ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
இந்திய மருத்துவமனைகளுக்கு உள்நாட்டு ஆக்ஸிஜன் செறிவூட்டிகள் விநியோகம்
உள்நாட்டில் தயாரிக்கப்பட்ட ஆக்ஸிஜன் செறிவூட்டிகள் தற்போது விற்பனைக்கு வந்துள்ளன. இவை இந்தியாவில் உள்ள மருந்துவமனைகளுக்கு விநியோகிக்கப்பட்டு வருகின்றன.
சுத்தமான ஆக்ஸிஜன் விநியோகத்தை உறுதி செய்யும், உள்நாட்டில் தயாரிக்கப்பட்ட ஆக்ஸிஜன் செறிவூட்டிகள் தற்போது சந்தையில் விற்பனைக்கு வந்துள்ளன.
இந்தியாவைச் சேர்ந்த ஒரு தொடக்க நிறுவனம், மலிவான விலையில், பிற இடங்களுக்கு எடுத்துச் செல்லும் வகையிலான ஆக்ஸிஜன் செறிவூட்டியை தயாரித்துள்ளது. இது நாட்டில் உள்ள பல மருத்துவமனைகளுக்கு விநியோகிக்கப்பட்டு வருகிறது.
மொஹாலியைச் சேர்ந்த வால்நட் மெடிக்கல் என்ற நிறுவனம் 5 லிட்டர் மற்றும் 10 லிட்டர் அளவில் பிஎஸ்ஏ வகை ஆக்ஸிஜன் செறிவூட்டிகளை உருவாக்கியுள்ளது.
இது 55 முதல் 75 கேபிஏ அழுத்தத்தில் 96 சதவீத சுத்தமான ஆக்ஸிஜனை விநியோகிக்கிறது.
இந்த நிறுவனத்துக்கு அறிவியல் மற்றும் தொழில்நுட்ப துறையின் கீழ் செயல்படும் தேசிய அறிவியல் மற்றும் தொழில்நுட்ப தொழில்முனைவோர் வளர்ச்சி வாரியம் ஆதரவு அளிக்கிறது.
இறக்குமதியை குறைப்பதற்காக, ஓராண்டுக்குள் உலகத்தரத்திலான ஆக்ஸிஜன் செறிவூட்டியை இந்த நிறுவனம் உருவாக்கியுள்ளது.
ஆக்ஸிஜன் செறிவூட்டிகளுக்கான சர்வதேச பாதுகாப்பு தரநிலைப்படி, பாதுகாப்பு அம்சங்களுக்கான சோதனைகள் அனைத்தையும் வால்நட் மெடிக்கல் மருத்துவ ஆக்ஸிஜன் செறிவூட்டிகள் முடித்துள்ளன.
பிறநாட்டு ஆக்ஸிஜன் செறிவூட்டிகளுடன் போட்டி போடும் விதத்தில், வால்நட் மெடிக்கல் நிறுவனம் உள்நாட்டில் ஆக்ஸிஜன் செறிவூட்டிகள் தயாரிக்க அறிவியல் மற்றும் தொழில்நுட்ப துறையின் ஆதரவு மிகவும் உதவியது.
கூடுதல் விவரங்களுக்கு:
Siddharth Dhawan Co-Founder, Walnut Medical, can be contacted at .
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1725607
-----
(Visitor Counter : 201
பிரதமர் அலுவலகம்
அகமதாபாத் மெட்ரோ ரயிலின் இரண்டாம் கட்டம் மற்றும் சூரத் மெட்ரோ ரயில் ஆகியவற்றுக்கான பூமி பூஜையை 18 ஜனவரியன்று பிரதமர் மேற்கொள்கிறார்
அகமதாபாத் மெட்ரோ ரயிலின் இரண்டாம் கட்டம் மற்றும் சூரத் மெட்ரோ ரயில் ஆகியவற்றுக்கான பூமி பூஜையை 18 ஜனவரியன்று காலை 10.30 மணிக்கு காணொலி மூலம் பிரதமர் திரு நரேந்திர மோடி மேற்கொள்கிறார்.
குஜராத் ஆளுநர், மத்திய உள்துறை அமைச்சர், குஜராத் முதல்வர் மற்றும் மத்திய வீட்டுவசதி மற்றும் நகர்ப்புற விவகாரங்கள் அமைச்சர் ஆகியோர் இந்த நிகழ்ச்சியில் பங்கேற்கின்றனர். சுற்றுச்சூழலுக்கு உகந்த ‘துரித மக்கள் போக்குவரத்து அமைப்பை’ இந்நகரங்களுக்கு இந்த மெட்ரோ திட்டங்கள் வழங்கும்.
அகமதாபாத் மெட்ரோ ரயிலின் இரண்டாம் கட்டம் குறித்து:
28.25 கி.மீ நீளத்துக்கு இரண்டு வழித்தடங்களுடன் அகமதாபாத் மெட்ரோ ரயிலின் இரண்டாம் கட்டம் அமையும். மொட்டேரா விளையாட்டு அரங்கில் இருந்து மகாத்மா மந்திர் வரை 22.8 கி.மீ நீளத்துக்கு முதல் வழித்தடம் அமைக்கப்படும். ஜி என் எல் யூ-வில் இருந்து கிஃப்ட் சிட்டி வரை 5.4 கி.மீ நீளத்துக்கு இரண்டாம் வழித்தடம் அமைக்கப்படும். இத்திட்டத்தின் மொத்த மதிப்பு ரூ 5,384 கோடி ஆகும்
சூரத் மெட்ரோ ரயில் குறித்து
40.35 கி.மீ நீளத்துக்கு இரண்டு வழித்தடங்களுடன் சூரத் மெட்ரோ ரயில் திட்டம் அமையும். சர்தானாவில் இருந்து டிரீம் சிட்டி வரை 21.61 கி.மீ நீளத்துக்கு முதல் வழித்தடம் அமைக்கப்படும். பேசனில் இருந்து சரோலி வரை 18.74 கி.மீ நீளத்துக்கு இரண்டாம் வழித்தடம் அமைக்கப்படும். இத்திட்டத்தின் மொத்த மதிப்பு ரூ 12,020 கோடி ஆகும்
-------
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 83.39 கோடி தடுப்பூசி டோஸ்கள் செலுத்தப்பட்டுள்ளன.
தற்போது தொற்று பாதிப்பு 1% க்கும் குறைவாகவே உள்ளன, தற்போது 0.90%; மார்ச் 2020 க்குப் பிறகு மிகக் குறைவு
இந்தியாவின் தற்போதுள்ள பாதிப்பு 3,01,640 ஆக உள்ளது; இது 187 நாட்களில் குறைந்தது
கடந்த 24 மணி நேரத்தில் 31,923 பேர் புதிதாகப் பாதிக்கப்பட்டுள்ளனர்.
குணமடைந்தவர்களின் விழுக்காடு 97.77%. மார்ச் 2020 முதல் அதிகபட்சம்.
கடந்த 24 மணி நேரத்தில் 31,990 பேர் குணமடைந்துள்ளனர். இதுவரை மொத்தம் 3,28,15,731 பேர் குணமடைந்துள்ளனர்.
வாராந்திர தொற்று உறுதி விழுக்காடு  90 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  24 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 55.83 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1757123
பாதுகாப்பு அமைச்சகம்
விமான படை விளையாட்டு வீரர்கள் சார்ஜென்ட் ஷாஜார் ரிஸ்வி & சார்ஜென்ட் தீபக் குமார் சாதனை
ஆஸ்திரேலியா நாட்டின் கோல்ட் கோஸ்ட்டில் அண்மையில் நடைபெற்ற காமன்வெல்த் துப்பாக்கி சுடுதல் போட்டியில் 10 மீட்டர் பிஸ்டல் பிரிவில் சார்ஜென்ட் ஷாஜார் ரிஸ்வி இந்தியாவிற்காக தங்க பதக்கம் பெற்றுள்ளார். அதே போட்டியில் 10 மீட்டர் ஏர் ரைபிள் பிரிவில் சார்ஜென்ட் தீபக் குமார் வெண்கலப் பதக்கம் பெற்றுள்ளார். இவர்கள் இருவருமே துப்பாக்கி சுடுதலில் சிறந்த வீரர்கள் ஆவர். தேசிய மூத்த துப்பாக்கி சுடுதல் போட்டியில் சார்ஜென்ட் ஷாஜார் ரிஸ்வி 2014 ஆம் ஆண்டு தங்க பதக்கமும் 2015 ஆம் ஆண்டு வெள்ளி பதக்கமும் பெற்றுள்ளது குறிப்பிடத்தக்கது.
அறிவியல் மற்றும் தொழில்நுட்பத்துறை
நாடாளுமன்றத்தில் கடந்த வாரம் நிறைவேற்றப்பட்ட அனுசந்தன் தேசிய ஆராய்ச்சி அறக்கட்டளை மசோதா, ஆய்வு தொடர்பான அம்சங்கள் சமமான நிதி மற்றும் வளங்களை வழங்குவதை நோக்கமாகக் கொண்டுள்ளது: மத்திய இணையமைச்சர் டாக்டர் ஜிதேந்திர சிங்
நாடாளுமன்றத்தில் கடந்த வாரம் நிறைவேற்றப்பட்ட "அனுசந்தன் தேசிய ஆராய்ச்சி அறக்கட்டளை"  மசோதா ஆராய்ச்சி மற்றும் கல்வியில் சமமான நிதி மற்றும் வளங்களை வழங்குவதை நோக்கமாகக் கொண்டுள்ளது என்று மத்திய அறிவியல் மற்றும் தொழில்நுட்பத் துறை இணையமைச்சர் திரு ஜிதேந்திர சிங் கூறியுள்ளார்.
புதுதில்லியில் நடைபெற்ற அறிவியல் மற்றும் தொழில்நுட்பத்தில் திறன் மேம்பாடு குறித்த பயிலரங்கில் பேசிய அவர், தொழில்நுட்பம் சார்ந்த வளர்ச்சிக்காக தனியார் ஆராய்ச்சி அறக்கட்டளைகளை அரசுத் துறைகளுடன் ஒருங்கிணைக்க வேண்டும் என்று வலியுறுத்தினார். பிரதமர் திரு. நரேந்திர மோடியின் திட்டமான அனுசந்தன் தேசிய ஆராய்ச்சி அறக்கட்டளை , ஆய்வுத்துறையில் வளர்ந்த நாடுகளின் வரிசையில் இந்தியாவை உயர்த்தும் என்று அமைச்சர் தெரிவித்தார்.
ஆராய்ச்சியில் தனிப்பட்ட அணுகுமுறையைக் காட்டிலும் குழு சார்ந்த அணுகுமுறையைப் பின்பற்ற வேண்டும் என்று அவர் கூறினார். அறிவியல் மற்றும் தொழில்நுட்பத்தில் திறன் மேம்பாட்டிற்கான ஒரு வரம்பு வரையறுக்கப்பட வேண்டும் என்று அவர் கூறினார்.
உலகின் வளர்ந்த நாடுகளுடன் இணைந்து அதிநவீன தொழில்நுட்ப முன்னேற்றங்களை இந்தியா அடைந்துவருகிறது என்று கூறிய அவர், தேசிய குவாண்டம் மிஷன்  மற்றும் விண்வெளித் துறையின் சாதனைகளை எடுத்துக்காட்டாகத் தெரிவித்தார்.
செயற்கை நுண்ணறிவு மற்றும் குவாண்டம் தொழில்நுட்பத்தில் செய்யப்படும் முதலீடுகள் நமது அன்றாட வாழ்க்கையில் சிறந்த முன்னேற்றங்களுக்கு வழிவகுக்கும் என்று திரு ஜிதேந்திர சிங் கூறினார். திறன் மேம்பாட்டு ஆணையத்தின் தலைவர் திரு அடில் ஜைனுல்பாய், மத்திய அரசுக்கான முதன்மை அறிவியல் ஆலோசகர் அஜய் சூட், அறிவியல் மற்றும் தொழில்நுட்பத்துறைச் செயலாளர் டாக்டர் ராஜேஷ் கோகலே மற்றும் பல மூத்த விஞ்ஞானிகள் மற்றும் அதிகாரிகள் இந்த பயிலரங்கில் பங்கேற்றனர்.
விவசாயத்துறை அமைச்சகம்
மத்திய வேளாண் & விவசாயிகள் நலத்துறை அமைச்சர் மே 8-11, 2022-ல் இஸ்ரேல் செல்கிறார்
மத்திய வேளாண் & விவசாயிகள் நலத்துறை அமைச்சர் திரு. நரேந்திர சிங் தோமர் தலைமையிலான தூதுக்குழு ஒன்று, மே 8 -11,2022 வரை இஸ்ரேலுக்கு பயணம் மேற்கொள்கிறது. இஸ்ரேல் நாட்டின் வேளாண்துறை அமைச்சர் திரு. ஓடெட் ஃபோரெர் அழைப்பின்பேரில் செல்லும் இந்திய தூதுக் குழுவினர், இரு நாடுகளுக்குமிடையே வேளாண் சார்ந்த பல்வேறு அம்சங்கள் குறித்த இருதரப்பு கூட்டங்களில் பங்கேற்று விவாதிக்க உள்ளனர்.
நெல், கரும்பு மற்றும் பருத்தி சாகுபடியில் நுண்ணீர் & நவீன பாச முறைகளின் பயன்பாடு உட்பட, விவசாயம் சார்ந்த பல்வேறு பிரிவுகளின் பல்வேறு விதமான திட்டங்களைத் திட்டமிடல், செயல்படுத்தல், ஆலோசனை மற்றும் தற்போதைய மேலாண்மை தொடர்பான பணிகளில் ஈடுபட்டுள்ள Green 2000- Agricultural Equipment and Know How Ltd மற்றும் NETAFIM நிறுவனங்களை, இந்திய தூதுக் குழுவினர் 9 மே, 2022 அன்று பார்வையிட உள்ளனர். அன்று மாலையில், டெல்-அவிவ் நகரில், இஸ்ரேல் ஏற்றுமதி & சர்வதேச கூட்டுறவு நிறுவனத்தில், இஸ்ரேல் நாட்டின் வேளாண்தொழில்நுட்ப ஸ்டார்ட்அப் நிறுவனங்களுடன், மத்திய வேளாண் அமைச்சர் வட்டமேசை விவாதமும் நடத்த உள்ளார்.
இரண்டாவது நாளன்று, இஸ்ரேல் நாட்டின் வேளாண் & ஊரக வளர்ச்சி அமைச்சகத்திற்குட்பட்டதும், வறட்சிக்காலங்களிலும், கழிவுநீர் மற்றும் உவர்நீரைப் பயன்படுத்தி சாகுபடி செய்வதிலும் நிபுணத்துவம் பெற்ற வேளாண் ஆராய்ச்சி அமைப்பின்  – வோல்கனி நிறுவனத்தை இந்தியக் குழுவினர் பார்வையிட உள்ளனர். இந்த ஆராய்ச்சி நிறுவனம், நவீன பூச்சிக் கட்டுப்பாடு முறைகளைப் பயன்படுத்தி சாகுபடி இழப்புக் குறைப்பு மற்றும் அறுவடைக்குப் பிந்தைய சேமிப்பு முறைகளிலும், அனுபவம் பெற்றதாகும். , வோல்கனி நிறுவனத்தில் ஆராய்ச்சிப் பணிகளில் ஈடுபட்டுள்ள இந்தியர்களையும் மத்திய அமைச்சர் சந்திக்க உள்ளார்.
வேளாண் தொழிலில் ட்ரோன் தொழில்நுட்பப் பயன்பாடு குறித்த செயல்விளக்கத்தையும் பார்வையிட உள்ள மத்திய வேளாண் அமைச்சர், நெகக் பாலைவனப் பகுதியில், இந்திய காய்கறி வகைகளை சாகுபடி செய்யும், இந்திய வம்சாவளி விவசாயி-யின் பண்ணையையும பார்வையிட உள்ளார்.
பயணத்தின் நிறைவு நாளன்று, இஸ்ரேல் வேளாண் மற்றும் ஊரக வளர்ச்சித் துறை அமைச்சர் திரு. ஓடெட் ஃபோரெர் -ஐ அவரது அலுவலகத்தில் தனியாக சந்தித்துப் பேசவும் திரு.நரேந்திர சிங் தோமர் திட்டமிட்டுள்ளார். நிறைவாக, Shefayim பகுதியில் உள்ள MASHAV-ன் சர்வதேச வேளாண் பயிற்சி மையத்தையும் இந்தியக் குழுவினர் பார்வையிட உள்ளனர். 1963-ம் ஆண்டிலிருந்து செயல்பட்டு வரும் இந்த மையம், திறன் உருவாக்கம், அறிவாற்றல் மாற்றம் மற்றும் வேளாண் சாகுபடி, நீர் மேலாண்மை, சுற்றுச்சூழல் மற்றும் ஊரக வளர்ச்சி சார்ந்த அம்சங்களில் தொழில் ரீதியான ஒத்துழைப்புகளை வழங்கி வருவது குறிப்பிடத்தக்கது.
சமூக நிதி மற்றும் அதிகாரமளித்தல் அமைச்சகம்
சர்வதேச முதியவர்கள் தினத்தை முன்னிட்டு மூத்த குடிமக்களை கௌரவிக்கும் வயோ நமன் நிகழ்ச்சி: அக்டோபர் 1-ஆம் தேதி குடியரசு துணைத் தலைவர் தொடங்கி வைக்கிறார்
சர்வதேச முதியவர்கள் தினத்தை முன்னிட்டு மூத்த குடிமக்களை கௌரவிக்கும் வகையில் வயோ நமன் என்ற நிகழ்ச்சியை அக்டோபர் 1 அன்று காலை 11:55 முதல் பிற்பகல் 1:05 வரை மத்திய சமூக நீதி மற்றும் அதிகாரமளித்தல் அமைச்சகம் நடத்தவிருக்கிறது. மூத்த குடிமக்கள் நலனுக்காக ஒவ்வொரு ஆண்டும் அக்டோபர் 1-ஆம் தேதியை சர்வதேச முதியவர்கள் தினமாக அமைச்சகம் கொண்டாடி வருகிறது.
குடியரசு துணைத் தலைவர் திரு எம். வெங்கையா நாயுடு சிறப்பு விருந்தினராகக் கலந்து கொண்டு, வயோஷேஷ்த்ர சம்மான் விருதுகளை வழங்குவார். 14567 என்ற மூத்த குடிமக்களுக்கான உதவி எண்ணையும் அவர் நாட்டிற்கு அர்ப்பணிப்பார். மேலும் இந்த நிகழ்ச்சியின் போது மூத்த குடிமக்களுக்கான இணையதளங்களையும் அவர் தொடங்கி வைப்பார்.
மத்திய சமூக நீதி மற்றும் அதிகாரமளித்தல் அமைச்சர் டாக்டர் விரேந்திர குமார், இணை அமைச்சர்கள் திருமதி பிரதிமா பௌமிக், திரு ராம்தாஸ் அத்வாலே, திரு ஏ. நாராயணசாமி, செயலாளர் திரு ஆர். சுப்பிரமணியம் ஆகியோரும் விழாவில் கலந்து கொள்வார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759269
------
(Visitor Counter : 236
சுகாதாரம் மற்றும் குடும்ப நலத்துறை அமைச்சகம்
உயிர் காக்கும் மருந்துகளுக்கான விலை கட்டுப்பாட்டு அமைப்பு
மாநிலங்களவையில் கேள்வி ஒன்றுக்கு மத்திய சுகாதாரம் மற்றும் குடும்ப நலத்துறை அமைச்சர் டாக்டர் பாரதி பிரவீன் பவார் எழுத்துபூர்வமாக தாக்கல் செய்த பதிலில் கூறியதாவது:
வருவாய்த்துறை தெரிவித்த தகவல்படி, குறிப்பிட்ட மருந்தகள் மற்றும் தடுப்பூசிகள் மற்றும் இதர மருந்துகளுக்கு 5 சதவீத ஜிஎஸ்டி வரி விதிக்கப்படுகிறது. மற்ற மருந்தகளுக்கு 12 சதவீத வரி விதிக்கப்படுகிறது. இதன் விவரங்கள் https://egazette.nic.in/WriteReadData/2017/176965.pdf என்ற இணையதளத்தில் காணலாம்.
மேலும், அத்தியாவசிய மருந்துகள் நியாயமான விலையில் கிடைப்பதை உறுதி செய்ய மருந்துகள் விலைக் கட்டுப்பாடு உத்தரவை வெளியிட்டது. இதன்படி, தேசிய மருந்து விலை ஆணையம் நிர்ணயித்த, அத்தியாவசிய மருந்துகளுக்கான உச்சவரம்பு விலையை மத்திய சுகாதாரத்துறை அமைச்சகம் வெளியிட்டது. இதனால் மருந்து உற்பத்தியாளர்கள் உச்ச வரம்பு விலைக்கு சமமாகவோ அல்லது அதற்கு குறைவாகவோ பட்டியலில் உள்ள அத்தியாவசிய மருந்துகளை விற்க வேண்டும். இதன் மூலம் மருந்துகளின் விலையை, என்பிபிஏ கண்காணிக்கிறது. விலைக் கட்டுபாட்டின் கீழ் உள்ள மருந்துகள் மற்றும் மருத்துவ கருவிகளின் விவரங்களை என்பிபிஏ இணையளம் www.nppaindia.nic.in -ல் காணலாம்.
பெண்கள் மற்றும் குழந்தை நலன் அமைச்சகம்
குழந்தைகள் பாதுகாப்பு குறித்து பெண்கள் மற்றும் குழந்தைகள் மேம்பாட்டு அமைச்சகம் தேசிய ஆலோசனை
மத்திய பெண்கள் மற்றும் குழந்தைகள் மேம்பாட்டு அமைச்சகம் புதுதில்லியில் இன்று குழந்தைகள் பாதுகாப்பு குறித்த தேசிய ஆலோசனையை ஏற்பாடு செய்திருந்தது. இந்த மாநாட்டில் சிறார் நீதி  சட்டம் 2015 மற்றும் பாலியல் வன்கொடுமையில் இருந்து குழந்தைகளை பாதுகாக்கும்  சட்டம் 2012 குறித்து விவாதிக்கப்பட்டது. இந்த ஆலோசனையின் போது பல்வேறு மாநிலங்களில் இருந்து வந்திருந்த காவல்துறையினர் தங்களது நடைமுறைகள் மற்றும் அனுபவங்களைப் பகிர்ந்து கொண்டனர்.
குழந்தைகள் பாதுகாப்பு மற்றும் நல்வாழ்வு தொடர்பான விவகாரங்கள் குறித்து மாநில பெண்கள் மற்றும் குழந்தைகள் மேம்பாட்டுத் துறைகள், காவல் துறை, உள்துறை அமைச்சகம் மற்றும் என்.சி.பி.சி.ஆர். உடன் விவாதிக்கும் நோக்கத்துடன் பெண்கள் மற்றும் குழந்தைகள் மேம்பாட்டு அமைச்சகம் இந்த முயற்சியை மேற்கொண்டது. இந்த தேசிய ஆலோசனையின் முதல் கட்டத்தில் சிறார் நீதி சட்டம் 2015 மற்றும் போஸ்கோ சட்டம் 2012 தொடர்பாக முக்கியத்துவம் அளிக்கப்பட்டு விவாதிக்கப்பட்டது. குழந்தைகளை கண்டறிதல், குழந்தைகள் உதவி எண்  ஆகியவை குழ்ந்தைகள் எதிர்கொள்ளும் பல்வேறு பிரச்சனைகளை தெரிந்து கொள்வது, நடைமுறையில் உள்ள இடைவெளிகளை தெரிந்து கொள்வது மற்றும் அவற்றுக்கான தீர்வுகள் குறித்தும் விவாதிக்கப்பட்டது.
(Visitor Counter : 450
பிரதமர் அலுவலகம்
மும்பையில் 26/11-ன் பயங்கரவாத தாக்குதல்களில் உயிரிழந்தோருக்குப் பிரதமர் அஞ்சலி செலுத்தினார்
மும்பையில் 26/11-ன் கோரமான பயங்கரவாத தாக்குதல்களில் தங்களின் இன்னுயிர் இழந்தோருக்குப் பிரதமர் திரு. நரேந்திர மோடி அஞ்சலி செலுத்தினார்.
“மும்பையில் 26/11-ன் பயங்கரவாத தாக்குதல்களில் தங்களின் இன்னுயிர் இழந்தோருக்கு அஞ்சலி. உறவுகளை இழந்த குடும்பத்தினருடன் நமது ஒருமைப்பாட்டைத் தெரிவிக்கிறோம். மும்பைத் தாக்குதல்களின் போது பயங்கரவாதிகளை எதிர்த்துத் தீரமுடன் போரிட்ட பாதுகாப்புப் படையினருக்கும், காவல் துறையினருக்கும் மகத்தான தேசம் தலைவணங்குகிறது” என்று பிரதமர் கூறியுள்ளார்.
உள்துறை அமைச்சகம்
தேசிய பேரிடர் மேலாண்மை ஆணையத்தின் பங்களிப்பு
2005-ஆம் ஆண்டின் பேரிடர் மேலாண்மைச் சட்டத்தின் கீழ்  நிறுவப்பட்டு, பிரதமரின் தலைமையின் கீழ் நிறுவப்பட்ட தேசிய பேரிடர் மேலாண்மை ஆணையம்  நாட்டில் பேரழிவுகளுக்கு சரியான நேரத்தில் மற்றும் பயனுள்ள பதிலை உறுதி செய்வதற்கான பேரிடர் மேலாண்மைக்கான கொள்கைகள், திட்டங்கள் மற்றும் வழிகாட்டுதல்களை வகுக்கும் பொறுப்பைக் கொண்டுள்ளது.
தேசிய பேரிடர் மேலாண்மைத் திட்டத்திற்கு  ஒப்புதல் அளிப்பதைத் தவிர, இந்த ஆணையம் மத்திய அரசின் பல்வேறு அமைச்சகங்கள் மற்றும் துறைகளின் திட்டங்களுக்கு ஒப்புதல் அளிக்கிறது , மேலும் மாநில பேரிடர் மேலாண்மை அதிகாரிகள் தங்கள் பேரிடர் மேலாண்மை திட்டங்களைத் தயாரிப்பதற்கு பின்பற்ற வேண்டிய வழிகாட்டுதல்களை வகுக்கிறது. பேரிடர் மேலாண்மை கொள்கை மற்றும் திட்டத்தை செயல்படுத்துவதை தேசிய பேரிடர் மேலாண்மை ஆணையம் ஒருங்கிணைக்கிறது.
2023-24 ஆம் ஆண்டில் தேசிய பேரிடர் மேலாண்மை முகமைக்கு நிறுவப்பட்ட மற்றும் பேரிடர் மேலாண்மைத் திட்டங்களுக்கு ஒதுக்கப்பட்ட நிதியின் விவரங்கள் பின்வருமாறு:
பட்ஜெட் மதிப்பீடு: ரூ.277.47 கோடி
என்.டி.எம்.ஏ ஒரு திட்டம் அல்ல. இது 2005 ஆம் ஆண்டின் மாவட்ட பேரிடர் மேலாண்மை சட்டத்தின் விதிகளின் கீழ் அமைக்கப்பட்ட ஒரு ஆணையமாகும். 2005 ஆம் ஆண்டின் மாவட்ட ஆட்சியர் சட்டம் ஒவ்வொரு மாநிலத்திலும் மாநில பேரிடர் மேலாண்மை ஆணையத்தையும், ஒவ்வொரு மாவட்டத்திலும் மாவட்ட பேரிடர் மேலாண்மை ஆணையத்தையும் நிறுவ வழிவகை செய்கிறது.
- என்.டி.எம்.ஏ மழைக்காலத்திற்கு முந்தைய கூட்டங்கள், விளக்க
- / விளக்க அமர்வுகளை நடத்தியுள்ளது மற்றும் அனைத்து பங்குதாரர்களுக்கும் அறிவுறுத்தல்கள் / ஆலோசனைகளை வழங்கியுள்ளது.
- உத்தரகண்ட் மாநிலம் ஜோஷிமத்தில் நிலச்சரிவு மற்றும் அது தொடர்பான பிரச்சினைகள் குறித்து விரிவான மதிப்பீட்டிற்காக பல்துறை வல்லுநர்கள் குழுவை என்.டி.எம்.ஏ அமைத்துள்ளது.
- தொலைக்காட்சி, வானொலி மற்றும் சமூக ஊடகங்கள் மூலம் பல்வேறு பேரழிவுகள் குறித்த விழிப்புணர்வை ஏற்படுத்தும் பிரச்சாரத்தை என்.டி.எம்.ஏ நடத்துகிறது.
- இந்தியாவின் ஜி -20 தலைமைத்துவத்தின் போது, பேரிடர் ஆபத்து குறைப்பு  குறித்த ஜி 20 பணிக்குழுவை  அமைப்பதற்கு என்.டி.எம்.ஏ வழிவகுத்தது.
- 13 கடலோர மாநிலங்கள் மற்றும் யூனியன் பிரதேசங்களை உள்ளடக்கிய சூறாவளி தாக்க முன்னறிவிப்புக்கான வலை அடிப்படையிலான டைனமிக் காம்போசிட் ரிஸ்க் அட்லஸ் & டெசிஷன் சப்போர்ட் சிஸ்டம்  கருவியை என்.டி.எம்.ஏ உருவாக்கியுள்ளது.
மாநிலங்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய உள்துறை இணையமைச்சர் நித்யானந்த் ராய் இதனைத் தெரிவித்துள்ளார்.
விண்வெளித்துறை
விண்வெளியை அமைதி நடவடிக்கைகளுக்கு பயன்படுத்துவதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவின் பிரதிநிதியாக இந்திய விண்வெளி ஆராய்ச்சி நிறுவனத்துக்கும் ஓமன் நாட்டின் பிரதிநிதியாக அந்நாட்டு போக்குவரத்து தொலைத்தொடர்பு அமைச்சகத்துக்கும் இடையே விண்வெளியை அமைதிப் பணிகளுக்கு ஈடுபடுத்துவதற்கென மஸ்கட்டில் 2018 பிப்ரவரி மாதம் கையெழுத்திடப்பட்ட புரிந்துணர்வு ஒப்பந்தம் குறித்து பிரதமர் திரு.நரேந்திரமோடி தலைமையிலான அமைச்சரவையிடம் எடுத்துரைக்கப்பட்டது.
விவரங்கள் :
- விண்வெளி அறிவியல், தொழில்நுட்பம், தொலையுணர்வு பயன்பாடு, செயற்கைக்கோள் அடிப்படையிலான வழிகாட்டுதல், விண்வெளி அறிவியல் மற்றும் கோள்கள் ஆய்வு, விண்வெளி வாகனங்கள் மற்றும் விண்வெளி அமைப்புகள், தரை அமைப்புகள் பயன்பாடு, விண்வெளி தொழில்நுட்ப பயன்பாடு போன்ற துறைகளில் ஒத்துழைப்புக்கு இந்த புரிந்துணர்வு ஒப்பந்தம் வகை செய்கிறது.
- இந்த புரிந்துணர்வு ஒப்பந்தம் அறிவியல் துறை / இஸ்ரோ மற்றும் போக்குவரத்து, தொலைத்தொடர்பு அமைச்சகம் ஆகியவற்றிலிருந்து உறுப்பினர்களுடன் கூட்டுப்பணிக்குழு அமைப்பதற்கு வகை செய்கிறது. இந்த புரிந்துணர்வு ஒப்பந்தத்தை அமல்படுத்துவதற்கான காலக்கெடுத்திட்டம் உருவாக்குவதிலும் அமல்படுத்துவதிலும் இந்தக்குழு பணியாற்றும்.
- புதிய ஆராய்ச்சி நடவடிக்கைகள் தொலையுணர்வுத்துறையில் புதிய சாத்தியக்கூறுகள், செயற்கைக்கோள் வழிகாட்டும் அமைப்பு, விண்வெளி விஞ்ஞானம், விண்வெளி ஆராய்ச்சி ஆகியவற்றுக்கு இந்த ஒப்பந்தம் உத்வேகம் அளிக்கும்.
அமலாக்க அணுகுமுறை மற்றும் இலக்குகள்:
இந்த புரிந்துணர்வு ஒப்பந்தம் கூட்டுப்பணிக்குழு அமைப்பதற்கு வகை செய்கிறது இந்த ஒப்பந்தத்தை அமல்படுத்துவதற்கான காலக்கெடு திட்டம் உருவாக்குவதிலும் அமல்படுத்துவதிலும் இந்தக் குழு பணியாற்றும்.
பலன்கள் :
மனித குலத்தின் நன்மைக்கென விண்வெளி தொழில்நுட்பத்தை பயன்படுத்தும் துறையில் கூட்டுச்செயல்களை உருவாக்க இந்த புரிந்துணர்வு ஒப்பந்தம் பயன்படும். நாட்டின் அனைத்துப் பிரிவினர் மற்றும் மண்டலங்கள் இதனால் பலன் பெறும்.
தாக்கம்:
ஓமன் சுல்தானகத்துடனான இந்த புரிந்துணர்வு ஒப்பந்தம் மனித குலத்தின் நன்மைக்கென விண்வெளி தொழில்நுட்பத்தை பயன்படுத்தும் துறையில் கூட்டுச்செயல்களை உருவாக்க பயன்படும்.
பின்னணி :
- தனது விண்வெளி திட்டத்தை உருவாக்க ஓமன் சுல்தானகம் இந்திய விண்வெளி ஆராய்ச்சி நிறுவனத்துடன் ஒத்துழைக்க விருப்பம் தெரிவித்தது. ஓமன் நாட்டின் தொலைத்தொடர்பு துறையைச் சேர்ந்த 4 உறுப்பினர் குழு 2011 மார்ச் மாதம் இஸ்ரோவுக்கு பயணமாக வந்தது. இஸ்ரோ அதிகாரிகளுடன் பேச்சுக்கள் நடத்திய இந்த குழு இஸ்ரோவின் பல தொழில்நுட்ப வசதிகளை பார்வையிட்டது. 2016 மே மாதம் ஓமன் நாட்டில் உள்ள இந்திய தூதரிடம் ஓமன் சுல்தானகம் இஸ்ரோவுடன் விண்வெளிப் பயன்பாடுகளில் ஒத்துழைக்க ஆர்வம் கொண்டு இருப்பதாகவும் தெரிவித்தது.
- இதன் அடிப்படையில் இருதரப்பினரும் விண்வெளியை அமைதிச் செயல்களுக்கு பயன்படுத்திக் கொள்வதற்கான புரிந்துணர்வு ஒப்பந்தத்திற்கு ஒப்புதல் அளித்தன. இந்த ஒப்பந்தத்தில் இந்திய அரசின் சார்பில் இஸ்ரோவும் ஓமன் அரசின் சார்பில் அந்நாட்டு போக்குவரத்து, தொலைத்தொடர்பு அமைச்சகமும், 2018 பிப்ரவரி 11-ஆம் தேதி மஸ்கட்டில் கையெழுத்திட்டன.
--------
(Visitor Counter : 104
பிரதமர் அலுவலகம்
திரு ஜகன்நாத்ராவ் ஜோஷியின் 101-வது பிறந்த நாளில் பிரதமர் அஞ்சலி
பாரதிய ஜன சங்கம் மற்றும் பாரதிய ஜனதா கட்சியின் மூத்த தலைவர் திரு ஜகன்நாத்ராவ் ஜோஷியின் 101-வது பிறந்த நாளில் பிரதமர் திரு நரேந்திர மோடி அவருக்கு அஞ்சலி செலுத்தினார்.
“திரு ஜகன்நாத்ராவ் ஜோஷி அவர்களின் 101-வது பிறந்த நாளில் அவருக்கு நான் மரியாதை செலுத்துகிறேன். சிறந்த ஒருங்கிணைப்பாளரான ஜகன்நாத்ராவ் அவர்கள் மக்களுக்காக ஓய்வில்லாமல் உழைத்தார். ஜன சங்கம் மற்றும் பாரதிய ஜனதா கட்சியை வலுப்படுத்த அவர் ஆற்றிய பங்கு பெரிதும் போற்றப்படுகிறது.
சிறந்த அறிஞர் மற்றும் அறிவுஜீவியாகவும் அவர் விளங்கினார்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
அறிவியல் மற்றும் தொழில்நுட்பத்துறை
ஹன்சா-என்ஜி பயிற்சி விமானம் புதுச்சேரியில் கடல் அளவிலான சோதனைகளை வெற்றிகரமாக நிறைவு செய்துள்ளது
முதன்முதலாக உள்நாட்டிலேயே தயாரிக்கப்பட்ட இந்தியாவின் பயிற்சி விமானமான ஹன்சா-என்ஜி, புதுச்சேரியில் கடந்த மாதம் 19-ம் தேதி முதல் மார்ச் 5-ந்தேதி வரை கடல் அளவிலான சோதனை ஓட்டங்களை வெற்றிகரமாக நிறைவு செய்துள்ளது. அறிவியல் மற்றும் தொழில் ஆராய்ச்சி கவுன்சிலின் கீழ், பெங்களூருவில் உள்ள சிஎஸ்ஐஆர்- தேசிய ஏரோஸ்பேஸ் ஆய்வகம் இந்த பயிற்சி விமானத்தை வடிவமைத்து, உருவாக்கியுள்ளது.
பிப்ரவரி 19-ம்தேதி இந்த விமானம், 140 கடல்மைல் தூரத்தை மணிக்கு 155 கி.மீ வேகத்தில் ஒன்றரை மணி நேரத்தில் பறந்து புதுச்சேரியை அடைந்தது. விமானத்தின் வேகம், பராமரிப்பு தரம், பறக்கும் திறன்களை மதிப்பிடுவதற்காக கடல் அளவிலான சோதனைகள் மேற்கொள்ளப்படுகின்றன. கடல் அளவிலான அனைத்து பயிற்சிகளையும், புதுச்சேரியில் 18 மணி நேர பறத்தலையும் முடித்துக்கொண்டு, மார்ச் 5-ம்தேதி விமானம் பெங்களூருக்கு கொண்டு செல்லப்பட்டது. இந்த நவீன ரக விமானத்தை இந்திய விமானப்படையின் ஏஎஸ்டிஏ-வைச் சேர்ந்த விங் கமாண்டர் கே.வி. பிரகாஷ், விங் கமாண்டர் திலிப் ரெட்டி ஆகியோர் இயக்கினர்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1803305
பிரதமர் அலுவலகம்
ஆசிய விளையாட்டுப் போட்டியில் வெண்கலப் பதக்கம் வென்ற மகளிர் ஸ்குவாஷ் அணிக்கு பிரதமர் வாழ்த்து
ஆசிய விளையாட்டுப் போட்டிகளில் வெண்கலப் பதக்கம் வென்ற மகளிர் ஸ்குவாஷ் அணிக்கு பிரதமர் திரு. நரேந்திர மோடி பாராட்டு தெரிவித்தார். இந்த சாதனைக்காக தீபிகா பல்லிக்கல், ஜோஷ்னா சின்னப்பா, அனஹத் சிங் மற்றும் தன்வி ஆகியோருக்கு திரு. மோடி வாழ்த்து தெரிவித்தார்.
சமூக ஊடக எக்ஸ் பதிவில், பிரதமர் கூறியுள்ளதாவது;
"ஆசிய விளையாட்டுப் போட்டிகளில் நமது மகளிர் ஸ்குவாஷ் அணி வெண்கலப் பதக்கம் வென்றது மகிழ்ச்சி அளிக்கிறது. @DipikaPallikal, @joshnachinappa, @Anahat_Singh13, தன்வி ஆகியோரை பாராட்டுகிறேன். அவர்களின் எதிர்கால முயற்சிகள் சிறக்க வாழ்த்துகிறேன்" என்று தெரிவித்துள்ளார்.
பிரதமர் அலுவலகம்
ம.பி. சித்தியில் பேருந்து விபத்தில் ஏற்பட்ட உயிரிழப்புக்கு பிரதமர் இரங்கல், கருணைத் தொகைக்கு ஒப்புதல்
மத்தியப்பிரதேச மாநிலம் சித்தியில் ஏற்பட்ட பேருந்து விபத்தில் நேரிட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமரின் கூற்றை மேற்கோள்காட்டி, பிரதமர் அலுவலகம் வெளியிட்டுள்ள சுட்டுரைச் செய்தியில், “மத்தியப்பிரதேசம் சித்தியில் ஏற்பட்ட பேருந்து விபத்து மிக மோசமானது. பாதிக்கப்பட்ட குடும்பங்களுக்கு இரங்கல்கள். விபத்து நேரிட்ட இடத்தில் அரசு அதிகாரிகள் முழு முனைப்புடன் மீட்புப் பணியிலும், நிவாரண நடவடிக்கைகளிலும் ஈடுபட்டுள்ளனர்” என்று கூறியுள்ளது.
விபத்தில் பாதிக்கப்பட்டவர்களுக்கு கருணைத் தொகையை வழங்க பிரதமர் ஒப்புதல் அளித்துள்ளார். பிரதமர் அலுவலகம் வெளியிட்டுள்ள சுட்டுரைச் செய்தியில், “மத்தியப்பிரதேசம் சித்தியில் ஏற்பட்ட பேருந்து விபத்தில் உயிரிழந்தவர்களின் குடும்பத்திற்கு தலா ரூ.2 லட்சமும், படுகாயம் அடைந்தவர்களுக்கு ரூ.50,000-மும், கருணைத் தொகையாக, பிரதமர் தேசிய நிவாரண நிதியிலிருந்து வழங்குவதற்கு பிரதமர் திரு நரேந்திர மோடி ஒப்புதல் அளித்துள்ளார்” என்று தெரிவித்துள்ளது.
கலாசாரத்துறை அமைச்சகம்
சர்வதேச ஆவணக் காப்பக தினத்தையொட்டி இந்திய தேசிய ஆவணக் காப்பகத்தில் நமது மொழி, நமது பாரம்பரியம் என்ற கண்காட்சியை மத்திய அமைச்சர் திருமதி மீனாட்சி லேகி நாளை தொடங்கிவைக்கிறார்
சர்வதேச ஆவணக் காப்பக தினத்தை இந்திய தேசிய ஆவணக் காப்பகம் 2023 ஜூன் 9 அன்று கொண்டாடுகிறது. இதையொட்டி சுதந்திரத்தின் அமிர்த பெருவிழா நிகழ்வின் கீழ் நமது மொழி, நமது பாரம்பரியம் என்ற தலைப்பிலான கண்காட்சிக்கு ஏற்பாடு செய்யப்பட்டுள்ளது.
இந்தக் கண்காட்சியை மத்திய கலாச்சாரத் துறை இணையமைச்சர் திருமதி மீனாட்சி லேகி ஜூன் 9 அன்று காலை 11 மணிக்கு தொடங்கி வைப்பார்.
இந்தக் கண்காட்சியில் தத்துவார்த்த சூத்திரம், ராமாயணம், ஸ்ரீமத் பகவத்கீதை போன்றவற்றின் தொன்மையான மூலப்படைப்புகள் ஆவணக் காப்பக களஞ்சியத்தில் இருந்து காட்சிப்படுத்தப்படும். பிரபல ஆளுமைகளின் தனிப்பட்ட கையெழுத்து பிரதிகளும், இந்திய தேசிய அருங்காட்சியகத்தின் நூலக சேகரிப்பிலிருந்து அரிய நூல்களும், கண்காட்சியில் இடம்பெறும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1930843
நிதி அமைச்சகம்
அரசின் தங்க பத்திர திட்டம் 2020-21-வெளியீட்டு விலை
2020 அக்டோபர் 09-ம் தேதியிட்ட இந்திய அரசின் அறிவிக்கை No.4-B/2020 –க்கு ஏற்ப, 2020 அக்டோபர் 20 என்ற தீர்வுத்தேதியுடன் 2020, அக்டோபர் 12-16 காலகட்டத்துக்கு அரசின் தங்க பத்திரங்கள் 2020-21  வர்த்தகம் தொடங்கப்பட உள்ளது. சந்தா காலகட்டத்துக்கு உட்பட்ட பத்திரத்தின் வெளியீட்டு விலை ஒரு கிராம் ரூ.5,051 ஆக இருக்கும்.
இந்திய ரிசர்வ் வங்கியுடன் மேற்கொள்ளப்பட்ட ஆலோசனைகளின் அடிப்படையில், ஆன்லைன் வாயிலாக விண்ணப்பிக்கும் முதலீட்டாளர்கள் மற்றும் டிஜிட்டல் வாயிலாக பணம் செலுத்துபவர்களுக்கு வெளியீட்டு விலையில் ஒரு கிராமுக்கு ரூ.50 தள்ளுபடி வழங்கப்படும். இதுபோன்ற முதலீட்டாளர்களுக்கு ஒரு கிராம் தங்கப்பத்திரத்தின் வெளியீட்டு விலை ரூ.5,001  ஆக இருக்கும்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1663224
----
(Visitor Counter : 105